84. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ  ΚΑΙ ΕΜΠΟΡΙΚΗΣ ΝΑΥΤΙΛΙΑΣ Αριθ. 46133/19/82 της 18/22 Οκτ. 1982 (ΦΕΚ Β΄838) (Διόρθ. Σφ. στο ΦΕΚ Β΄1047 της 22 Δεκ.  1982) Διατήρηση, αναμόρφωση και συγχώνευση Συλλογικών Οργάνων γνωμοδοτικής και αποφασιστικής αρμοδιότητας του Οργανισμού Λιμένος Πειραιώς. Έχοντας υπόψη: 1.Τις διατάξεις της παρ. 1 του άρθρ. 5 του Νόμ. 1232/82 «επαναφορά σε ισχύ, τροποποίηση και συμπλήρωση των διατάξεων του Ν.Δ. 4352/1964 και άλλες διατάξεις». 2.Τις διατάξεις των παρ. 1 και 9 του άρθρ. 11 του Νόμ. 1256/82 «Για την πολυθεσία, την πολυαπασχόληση και την καθιέρωση ανωτάτου ορίου απολαβών στο Δημόσιο Τομέα καθώς και για το Ελεγκτικό Συνέδριο, το Νομικό Συμβούλιο του Κράτους και άλλες διατάξεις». (Μετά τη σελ. 36,438) Σελ. 36,439 Τεύχος Ε41- Σελ. 41  Υπουργείον Εμπορικής Ναυτιλίας 20.Α.α.79 3.Τις διατάξεις της παρ. 1 του άρθρ. 5 του Νόμ. 1288/82 «Ρύθμιση θεμάτων αρμοδιότητας Υπουργείου Προεδρίας Κυβερνήσεως και της ΥΕΝΕΔ, καθώς και άλλες διατάξεις». 4.Τις διατάξεις τις σχετικές με τα συλλογικά όργανα του Οργανισμού Λιμένος Πειραιώς που αναφέρονται πιο κάτω σε κάθε συγκεκριμένη περίπτωση. 5.Την ανάγκη εξυγιάνσεως της συλλογικής συμβουλευτικής διαδικασίας του Οργανισμού Λιμένος Πειραιώς για την ταχύτερη και αποδοτικώτερη λειτουργία των υπηρεσιακών μονάδων, αποφασίζουμε: ΚΕΦΑΛΑΙΟ ΠΡΩΤΟ Διατήρηση Συμβουλίων-Επιτροπών Συμβούλια Άρθρ.1.-Διατηρείται το Πειθαρχικό Συμβούλιο Μονίμων Εργατών ΟΛΠ που προβλέπεται από τις διατάξεις του άρθρ. 46 του Κανονισμού Εργασίας Εργατών ΟΛΠ (45058/7/71/7.9.71 (Τόμ. 20Α σελ. 290,39), κοινή απόφαση Υπουργών Προεδρίας Κυβερνήσεως, Εμπορικής Ναυτιλίας και Εργασίας) της παρ. 2 του άρθρ. 19 του Κανονισμού Εργασίας Υπαλλήλων παραλαβής και παραδόσεως εμπορευμάτων (Γ.42495/68 ΦΕΚ 505/68 τ. Β΄απόφαση Υπουργού Δημοσίων Έργων), της παρ. 5 του άρθρ. 7 του Ν.Δ. 4544/66 και του άρθρ. 21 της ΕΣΣΕ του Σωματείου Μονίμων και τακτικών Φυλάκων φορτηγίδων με σχέση Εργασίας Ιδιωτικού Δικαίου, διατηρήθηκε με την κοινή απόφαση Α.81177/67 (ΦΕΚ 586/67 τ. Β΄) του Αντιπροέδρου της Κυβερνήσεως και των Υπουργών Οικονομικών, Εσωτερικών και Δημοσίων Έργων και λειτουργεί σύμφωνα με αυτές. Επιτροπές Άρθρ.2.Παρ.1.Διατηρείται η μόνιμη Επιτροπή Επιλύσεως Αμφισβητήσεων και διαφορών που προβλέπεται από τις διατάξεις του άρθρ. 9 του Κανονισμού Οικονομικής Διαχειρίσεως του Οργανισμού Λιμένος Πειραιώς (45057/11/72/18.12.72 ΦΕΚ 57/18.1.73 τ. Β΄) (τόμ. 20Α σελ. 290,405) κοινή απόφαση των Υπουργών Οικονομικών και Εμπορικής Ναυτιλίας Μεταφορών και Επικοινωνιών που εκδόθηκε κατ’ εξουσιοδότηση του άρθρ. 14 του Α.Ν. 1559/50 κυρωθέντος με το Ν. 1630/51), διατηρήθηκε με την κοινή απόφαση Α.81117/20.9.67 (ΦΕΚ 586/67 τ. Β΄) του Αντιπροέδρου της Κυβερνήσεως και των Υπουργών Οικονομικών, Εσωτερικών και Δημοσίων Έργων και θα λειτουργεί σύμφωνα μ’ αυτές. Σελ. 36,440 Τεύχος Ε41-Σελ. 42 Παρ. 2.Διατηρείται η Εκτελεστική Επιτροπή του ΟΛΠ που προβλέπεται από τις διατάξεις του άρθρ. 3 του Νόμ. 2323/1953 (τόμ. 20Α σελ. 271) και του άρθρ. 3 του Νόμ. 1220/81 «περί συμπληρώσεως και τροποποιήσεως της περί Οργανισμού Λιμένος Πειραιώς Νομοθεσίας και άλλων τινών διατάξεων» (τόμ. 20Α σελ. 290,464) και λειτουργεί σύμφωνα με αυτές. Παρ.3.Διατηρείται η Τεχνική Επιτροπή ΟΛΠ που προβλέπεται από τις διατάξεις του εδαφ. β της παρ. 1 του άρθρ. 1 του από 28-7/4.8.51 Β.Δ/τος «περί τρόπου Εκτελέσεως Έργων και προμηθειών του ΟΛΠ, (τόμ. 20Α σελ. 268) του από 29.5.65 Β.Δ. «περί διατηρήσεως Επιτροπών ΟΛΠ» (ΦΕΚ 99/65 τ. Α΄και του άρθρ. 8 της κοινής απόφασης Α.81177/67 (ΦΕΚ 586/67 τ.Β΄) (τόμ. 23 σελ. 90,301) του Αντιπροέδρου της Κυβερνήσεως και των Υπουργών Οικονομικών Εσωτερικών και Δημοσίων Έργων «περί διατηρήσεως Συμβουλίων και Επιτροπών αρμοδιότητας Υπουργείου Δημοσίων Έργων και λοιπών Συμβουλίων και Επιτροπών Ν.Π.Δ.Δ. αρμοδιότητος του αυτού Υπουργείου» και της παρ. 4 του άρθρ. 2 του Π.Δ. 363/1974 (τόμ. 20Α σελ. 290,425) και λειτουργεί σύμφωνα με αυτές». β)Η Επιτροπή αυτή αποτελείται από τρία μέλη ως ακολούθως: 1.Ένα Διευθυντή του Υπουργείου Δημοσίων Έργων που ορίζεται με τον αναπληρωτή του από τον Υπουργό Δημοσίων Έργων, ως Πρόεδρο. 2.Ένα Τεχνικό Διευθυντή του ΟΛΠ που ορίζεται με τον αναπληρωτή του από την εκτελεστική επιτροπή του ΟΛΠ. 3.Ένα πρόσωπο του Τεχνικού Επιμελητηρίου της Ελλάδας της ειδικότητας Μηχανολόγου-Ηλεκτρολόγου που ορίζεται με τον αναπληρωτή του από το Τεχνικό Επιμελητήριο. Στις περιπτώσεις που συζητούνται στην Επιτροπή θέματα παρατάσεως προθεσμιών μετέχει σ’ αυτή και το κατά την παρ. 10 του άρθρ. 11 του Π.Δ. 724/79 (τόμ. 23 σελ. 130, 589) οριζόμενο μέλος εργοληπτών. γ)Η Τεχνική Επιτροπή πέρα από τις αρμοδιότητες που προβλέπονται στην παρ. 4 του άρθρ. 2 του Π.Δ. 363/74 γνωμοδοτεί και σε θέματα παρατάσεως ολικής προθεσμίας εκτελέσεως έργων του ΟΛΠ σύμφωνα, με τις διατάξεις της παρ. 3 του άρθρ. 5 του Νόμ. 889/1979 (τόμ. 23 σελ. 140,01) και του άρθρ. 11 του Π.Δ. 724/1979 (τόμ. 23 σελ. 130,589).  Υπουργείον Εμπορικής Ναυτιλίας 20.Α.α.79 ΚΕΦΑΛΑΙΟ ΔΕΥΤΕΡΟ Συγχώνευση-Σύσταση Σύσταση Άρθρ.1.-Παρ.1.Η προβλεπόμενη από τις διατάξεις του άρθρ. 2 του Β.Δ.4/7.11.59 «περί εφαρμογής του Υπαλληλικού Κώδικος επί των υπαλλήλων του Οργανισμού Λιμένος Πειραιώς», (τόμ. 20Α σελ. 285), πρωτοβάθμια Υγειονομική Επιτροπή του ΟΛΠ που διατηρήθηκε με την κοινή απόφαση Α81177/20.9.67 (ΦΕΚ 586/67 τ.Β΄) του Αντιπροέδρου της Κυβερνήσεως και Υπουργών Οικονομικών, Εσωτερικών και Δημοσίων Έργων και η προβλεπομένη από τις διατάξεις του άρθρ. 15 του Ν.Δ. 390/41 (τόμ. 20Α σελ. 251) «περί ρυθμίσεως της υπηρεσιακής καταστάσεως των Υπαλλήλων και Εργατών του Οργανισμού Λιμένος Πειραιώς» Υγειονομική Επιτροπή Δοκίμων και Μονίμων Eργατών και Τεχνικών ΟΛΠ συγχωνεύονται σε ένα ενιαίο συλλογικό όργανο με το τίτλο «Πρωτοβάθμια Υγειονομική Επιτροπή Προσωπικού ΟΛΠ». Σύνθεση Άρθρ.2.-Παρ.1.Η ανωτέρω Επιτροπή ορίζεται τριμελής και αποτελείται από: α)Τον Προϊστάμενο της Διεύθυνσης Υγειονομικού του ΟΛΠ. β)Ένα σχολίατρο ή Υγειονομικό Επιθεωρητή Σχολείων. γ)Ένα Ιατρό Υπάλληλο του Υγειονομικού Κέντρου Πειραιώς ή έτερο Ιατρό Υπάλληλο του Υπουργείου Υγείας και Προνοίας. Στις περιπτώσεις που συζητούνται στην Επιτροπή αυτή θέματα που αφορούν το εργατοτεχνικό προσωπικό του ΟΛΠ μετέχει σ’ αυτή και Ιατρός που υποδεικνύεται από τον Πρόεδρο του Ταμείου Ασφαλίσεως Λιμενεργατών Πειραιώς. Της Επιτροπής προεδρεύει ο κατά βαθμό ανώτερος και επί ισοβάθμων ο αρχαιότερος. Παρ.2.Τα μέλη της Επιτροπής με ισάριθμους αναπληρωτές ορίζονται με απόφαση του Υπουργού Εμπορικής Ναυτιλίας με διετή θητεία που αρχίζει από τη 1η Ιανουαρίου. Η απόφαση αυτή εκδίδεται μέσα στο μήνα Δεκέμβριο του δευτέρου έτους της θητείας των μελών της Επιτροπής. Κατά την πρώτη εφαρμογή της απόφασης αυτής η θητεία των μελών της Επιτροπής λήγει την 31.12.83. Χρέη Γραμματέα της Επιτροπής εκτελεί υπάλληλος του Οργανισμού που ορίζεται με απόφαση του Προϊσταμένου Υπηρεσιών ΟΛΠ. Αρμοδιότητες Άρθρ.3.-Παρ.1.Στην Επιτροπή μεταβιβάζονται όλες οι αρμοδιότητες της συγχωνευομένης κατά τα  ανωτέρω Πρωτοβάθμιας Υγειονομικής Επιτροπής του ΟΛΠ και της Υγειονομικής Επιτροπής Δοκίμων και Μονίμων Εργατών και Τεχνιτών ΟΛΠ. Η ίδια επιτροπή είναι αρμόδια για την κρίση όλων των υποθέσεων που εκκρεμούν κατά τη δημοσίευση της απόφασης αυτής στις συγχωνευόμενες Επιτροπές. Λειτουργία Άρθρ.4.-Αναφορικά με τη λειτουργία της Επιτροπής έχουν εφαρμογή οι διατάξεις: περί Υγειονομικών Επιτροπών του Υ.Κ. όπως τροποποιήθηκαν και του ΟΛΠ ως και οι σχετικές με την Υγειονομική Επιτροπή Δοκίμων και Μονίμων εργατών και Τεχνιτών ΟΛΠ διατάξεις. ΚΕΦΑΛΑΙΟ ΤΡΙΤΟ Γενική Διάταξη Άρθρ.1.-Διατάξεις της κείμενης νομοθεσίας που προβλέπουν την δυνατότητα συστάσεως ή συνθέσεως ή συγκροτήσεως ευκαιριακών Επιτροπών στον ΟΛΠ διατηρούνται σε ισχύ. 